Кредит-акча саясаты
Кредит-акча саясаты – өлкө менен улуттук (борбордук) банктын биргелешип иштеп чыккан мамлекеттик экономикалык саясатынын багыттарынын бири. Жалпы жонунан Кредит-акча саясаты өлкөнүн экономикалык саясатынын максаты менен дал келет, бирок айрым субъекттерге, объекттерге байланыштуу өтмө жана тактикалык максаттарга ээ. Кредит-акча саясатынын объекттери болуп акча рыногундагы сунуш жана талап эсептелет. Субъекти болуп, биринчи кезекте Кредит-акча саясатын жүргүзүү укугуна ээ улуттук (борбордук) жана коммерциялык банктар каралат. Кредит-акча саясатынын багыты катары кредит экспансиясы жана рестрикциясы эсептелет. Ал негизинен айлануудагы акча каражаттарын көбөйтүүгө, ошол эле учурда коммерциялык банктардын кредит берүү мүмкүнчүлүгүн чектөөгө багытталат.
Финансы 
Экономика

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9